കോവിഡ് പ്രഭവകേന്ദ്രം ചൈനീസ് ലാബെന്ന് പറയാനാവില്ല അന്വേഷണം അവസാനിപ്പിച്ച് യു.എസ് അന്വേഷണ ഏജന്സികള് വാഷിങ്ടണ്: രണ്ടു വര്ഷത്തോളമായി ലോകത്തെ മുള്മുനയില് നിര്ത്തുന്ന കൊറോണ വൈറസ് ചൈനയിലെ വുഹാന് ലബോറട്ടറിയില്നിന്ന് പുറത്തുചാടിയതാണെന്ന് തീര്പ്പുപറയാനാകാതെ അന്വേഷണം അവസാനിപ്പിച്ച് യു.എസ് രഹസ്യാന്വേഷണ ഏജന്സികള്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ചൈന പൂര്ണ സഹകരണം നല്കാത്ത സാഹചര്യത്തില് അന്വേഷണവുമായി ഇനിയും മുന്നോട്ടുപോകാനില്ലെന്നാണ് ഏജന്സികളുടെ തീരുമാനം.ജൈവ ആയുധമായി നിര്മിച്ചതല്ലെന്ന് അന്വേഷണ സംഘം ഉറപ്പുപറയുന്നു. വിഷയത്തില് ചൈനീസ് ഉദ്യോഗസ്ഥര്ക്ക് മുന്നറിവും ഉണ്ടായിരുന്നില്ല. എന്നാല്, മനുഷ്യരിലേക്ക് പടര്ന്നത് എവിടെ നിന്നാണെന്നതില് തീര്പു പറയാറായിട്ടില്ല. വൈറസ് ബാധിതമായ ജീവിയില്നിന്ന് ലഭിച്ചതാകാനാണ് സാധ്യത. യു.എസ് കോവിഡ് വിദഗ്ധന് ആന്റണി ഫൗചി ഉള്പ്പെടെ പ്രമുഖര് ഈ വാദത്തിനൊപ്പമാണ്. ആഗോളതലത്തില് നടക്കുന്ന അന്വേഷണങ്ങളെ ചൈന തടസ്സപ്പെടുത്തുകയാണെന്ന് അന്വേഷണ സംഘം പുറത്തുവിട്ട പ്രസ്താവന കുറ്റപ്പെടുത്തുന്നു. അഞ്ചു പ്രത്യേക സംഘങ്ങളായാണ് യു.എസ് അന്വേഷണം നടത്തിയിരുന്നത്. 2019 നവംബറില് മനുഷ്യരിലേക്ക് ചെറിയ തോതില് പകര്ന്നതാണ് മഹാമാരിയായി അതിവേഗം ലോകം കീഴടക്കിയത്.